Likumprojekts

**Grozījumi Sabiedriskā transporta pakalpojumu likumā**

Izdarīt Sabiedriskā transporta pakalpojumu likumā (Latvijas Republikas Saeimas un Ministru Kabineta Ziņotājs, 2007, 15. nr.; 2008, 24. nr.; 2009, 15. nr.; Latvijas Vēstnesis, 2009, 193. nr.; 2010, 206. nr.; 2012, 151. nr.; 2013, 106. nr., 241. nr.; 2016, 52. nr.; 2017, 231. nr.) šādus grozījumus:

1. Aizstāt visā likumā vārdus "līniju būves" (attiecīgā locījumā) ar vārdiem "maršrutu apkalpes vietas" (attiecīgā locījumā).

2. Aizstāt visā likumā vārdu "pieturvieta" (attiecīgā skaitlī un locījumā) ar vārdu "pietura" (attiecīgā skaitlī un locījumā).

3.  1. pantā:

izteikt 2. punktu šādā redakcijā:

"2) **maršrutu tīkls** – izmantojot esošo autoceļu, ielu vai sliežu ceļu tīklu, veidots maršrutu kopums (dotētie un komerciālie maršruti), kurā tiek organizēti sabiedriskā transporta pakalpojumi;";

papildināt pantu ar 2.1 un 2.2punktu šādā redakcijā:

"21) **komerciālais maršruts** – reģionālās nozīmes maršruts, kurā no valsts vai pašvaldību budžeta netiek kompensēti ar pakalpojumu sniegšanu saistītie izdevumi un zaudējumi;

22) **dotētais maršruts** – reģionālais starppilsētu nozīmes maršruts, reģionālais vietējās nozīmes maršruts vai pilsētas nozīmes maršruts, kurā tiek nodrošināti valsts vai pašvaldības garantēti noteiktas kvalitātes un apjoma sabiedriskā transporta pakalpojumi, kurus ar atvieglotiem nosacījumiem ir tiesīgas izmantot valsts vai pašvaldības noteiktās pasažieru kategorijas un kuros ar pakalpojumu sniegšanu saistītos zaudējumus pārvadātājam kompensē no valsts vai pašvaldības budžeta;".

4.  5. pantā:

papildināt pirmās daļas 4. punktu pēc vārda "nozīmes" ar vārdu "dotētajos";

aizstāt otrās daļas 4. punktā vārdus "valsts budžeta, pašvaldības budžeta un pašvaldības speciālā budžeta" ar vārdiem "valsts budžeta un pašvaldības budžeta";

papildināt trešās daļas 6. punktu ar "c" apakšpunktu šādā redakcijā:

"c) izveidot un uzturēt vienotu sabiedriskā transporta biļešu sistēmu;";

papildināt trešo daļu ar 7. un 8. punktu šādā redakcijā:

"7) izveidot komerciālos maršrutus (reisus);

8) izsniegt, uz laiku apturēt vai anulēt maršrutu atļaujas komerciālajiem maršrutiem (reisiem) un uzraudzīt pakalpojumu sniedzēja sniegtā pakalpojuma atbilstību izsniegtajai maršruta atļaujai."

5.  6. pantā:

izteikt sestās daļas 2. un 3. punktu šādā redakcijā:

"2) reģionālās nozīmes maršrutu tīkla dotētajā daļā, kurā sabiedriskā transporta pakalpojumi tiek sniegti ar autobusiem, darbdienās:

a) galvaspilsētas savienojumus ar citu republikas pilsētu ar intensitāti vismaz 20 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 50 % no pakalpojumu sniedzēja izmaksām,

b) republikas pilsētu (izņemot galvaspilsētu) savstarpējos savienojumus ar intensitāti vismaz 20 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 50 % no pakalpojumu sniedzēja izmaksām,

c) galvaspilsētas savienojumus ar novada pilsētām un ciemiem, kur iedzīvotāju skaits pārsniedz 5000, ar intensitāti vismaz 10 reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 50 % no pakalpojumu sniedzēja izmaksām,

d) republikas pilsētu (izņemot galvaspilsētu) savienojumus ar novada pilsētām, kur iedzīvotāju skaits pārsniedz 5000, ar intensitāti vismaz astoņi reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 40 % no pakalpojumu sniedzēja izmaksām,

e) novada pilsētu, kur iedzīvotāju skaits pārsniedz 5000, savienojumus ar citu novada pilsētu, kur iedzīvotāju skaits pārsniedz 5000, ar intensitāti vismaz astoņi reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 40 % no pakalpojumu sniedzēja izmaksām,

f) novada pilsētu, kur iedzīvotāju skaits pārsniedz 5000, savienojumus ar novada pilsētām un ciemiem, kur iedzīvotāju skaits pārsniedz 3000, ar intensitāti vismaz astoņi reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 40 % no pakalpojumu sniedzēja izmaksām,

g) novada pilsētu, kur iedzīvotāju skaits pārsniedz 5000, pilsētas centra savienojumus ar citām pilsētas daļām ar intensitāti vismaz astoņi reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 40 % no pakalpojumu sniedzēja izmaksām,

h) novada pilsētu, kur iedzīvotāju skaits pārsniedz 5000, savienojumus ar novada pilsētām un ciemiem, kur iedzīvotāju skaits ir mazāks par 3000, ar intensitāti vismaz četri reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 25 % no pakalpojumu sniedzēja izmaksām,

i) tuvējo novadu savstarpējos savienojumus ar intensitāti vismaz četri reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 25 % no pakalpojumu sniedzēja izmaksām,

j) novada pagastu savienojumus ar novada centru vai tuvāko novada pilsētu ar intensitāti vismaz četri reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 25 % no pakalpojumu sniedzēja izmaksām;

3) šā likuma 6. panta sestās daļas 2. punktā minētajos savienojumos sabiedriskā transporta pakalpojumus brīvdienāsar intensitāti vismaz divi reisi dienā. Maršruts (reiss) tiek izveidots un uzturēts, ja pakalpojumu sniedzēja ieņēmumi (ieskaitot ieņēmumus, kas gūti, pārvadājot personas ar braukšanas maksas atvieglojumiem) veido vismaz 50 % no pakalpojumu sniedzēja izmaksām.";

izslēgt astoto daļu.

6. Izslēgt 7. panta trešās daļas 4. punktā vārdus "un pašvaldību speciālā budžeta".

7.  8. pantā:

papildināt pantu ar 3.2 un 3.3daļu šādā redakcijā:

"(32) Ja sabiedriskā transporta pakalpojumu sniegšanas tiesības pārvadātājam ir piešķirtas, pamatojoties uz šā panta trešo daļu, pārvadātājam ir aizliegts nodot apkalpošanai pasūtījuma līgumā ietverto sabiedriskā transporta pakalpojumu pasūtījuma apjomu citam pārvadātājam.

(33) Ja pārvadātājs nesniedz sabiedriskā transporta pakalpojumus maršrutu tīkla daļā, maršrutā vai reisā un tiesības sniegt sabiedriskā transporta pakalpojumus šajā maršrutu tīkla daļā, maršrutā vai reisā pārvadātājam tika piešķirtas, pamatojoties uz šā panta trešo daļu, tad pasūtītājs jaunas tiesības sniegt sabiedriskā transporta pakalpojumus šajā maršrutu tīkla daļā, maršrutā vai reisā piešķir, pamatojoties uz šā panta otro daļu, organizējot pasūtījumu saskaņā ar Publisko iepirkumu likumu vai likumu, kas reglamentē koncesiju piešķiršanu."

8. Papildināt likumu ar 8.1pantu šādā redakcijā:

"**8.1pants. Sabiedriskā transporta pakalpojumi komerciālajos maršrutos**

(1) Komerciālos maršrutus (reisus) Autotransporta direkcija veido, izvērtējot autobusu un dzelzceļa pārvadājumu intensitāti, pakalpojuma pieejamību un pieejamo valsts budžeta finansējumu. Informācija par izveidotiem komerciālajiem maršrutiem (reisiem) tiek publicēta Autotransporta direkcijas tīmekļvietnē. Reģionālās nozīmes maršrutos, kuros pastāv pārvadājumi pa dzelzceļu, pakalpojuma pasūtījums primāri tiek nodrošināts reģionālās nozīmes dzelzceļa pārvadājumu ietvaros un reģionālās nozīmes autobusu maršrutus (reisus) veido kā dzelzceļa pārvadājumus papildinošus.

(2) Komerciālajā maršrutā (reisā) tiesības sniegt pakalpojumu tiek piešķirtas, izsniedzot maršruta atļauju. Maršruta atļauju Autotransporta direkcija izsniedz, izdarot ierakstu tās uzturētajā Autopārvadātāju informatīvajā datubāzē un nenoformējot atsevišķu rakstveida lēmumu. Vienlaikus informāciju par maršruta atļaujas izsniegšanu un maršruta atļaujas izmantošanas nosacījumiem publicē Autotransporta direkcijas tīmekļvietnē un nosūta uz pārvadātāja iesniegumā norādīto elektroniskā pasta adresi. Maršruta atļauju izsniedz uz trim gadiem.

(3) Maršruta atļauju ir tiesīgs saņemt pārvadātājs, kurš atbilst šādām prasībām:

1) tas ir reģistrēts kādā Eiropas Savienības dalībvalstī atbilstoši komersanta reģistrācijas valsts normatīvo aktu prasībām;

2) tam nav nodokļu, nodevu un citu valsts noteikto obligāto maksājumu parādu, kuru kopsumma pārsniedz likumā "[Par nodokļiem un nodevām](https://likumi.lv/ta/id/33946-par-nodokliem-un-nodevam)" noteikto nodokļu (nodevu) parāda kopsummu, no kuras sākot nodokļu administrācija nodrošina publisku informācijas pieejamību;

3) tas ir izpildījis visas Patērētāju tiesību aizsardzības centram iesniegtās rakstveida apņemšanās par konstatēto pārkāpumu novēršanu un visus tam piemērotos Patērētāju tiesību aizsardzības centra lēmumus.

(4) Maršruta atļauja tiek piešķirta, izvērtējot šādus kritērijus:

1) pārvadātāja pieteikumā norādīto transportlīdzekļu aprīkojums un iespēja transportlīdzekli izmantot personām ar invaliditāti;

2) piedāvātā pārvadājumu intensitāte. Pārvadājumu intensitāti nosaka divu vai vairāku pārvadājumu pakalpojumu sniegšanas sākuma (izbraukšanas) laika atstarpe maršrutā (reisā), kas pilnībā vai lielā mērā pārklājas, jeb saprātīgs intervāls starp izbraukumiem no maršrutu apkalpes vietām;

3) pakalpojuma pieejamība. Vērtējot pakalpojuma pieejamību, tiek izvērtēts kustības grafikā norādītais pasažieru iekāpšanai un izkāpšanai paredzēto pieturu skaits;

4) pakalpojuma stabilitāte. Vērtējot pakalpojuma stabilitāti, tiek izvērtētas kustības grafikā norādītās pakalpojuma sniegšanas nedēļas dienas, pakalpojuma sezonalitāte un kustības grafikā aprakstītie papildu nosacījumi, kas raksturo pakalpojuma sniegšanu;

5) biļešu iegādes iespējas. Vērtējot šo kritēriju, tiek izvērtēti biļešu tirdzniecībai izmantotie kanāli (piemēram, autoosta, stacijas, pieturas, tīmekļvietne).

(5) Maršruta atļauja konkrētā komerciālā maršruta (reisa) apkalpošanai tiek piešķirta tam pārvadātājam, kuram piešķirts augstākais punktu skaits šā panta ceturtajā daļā noteikto kritēriju novērtējumā. Vienāda novērtējuma gadījumā maršruta atļauja konkrētā komerciālā maršruta (reisa) apkalpošanai tiek piešķirta vairākiem pārvadātājiem.

(6) Maršruta atļauju aptur uz laiku vai anulē, ja:

1) pārvadātājs iesniedzis iesniegumu maršruta atļaujas anulēšanai;

2) pārvadātāja darbībā konstatēts būtisks autopārvadājumu jomu regulējošu normatīvo aktu pārkāpums vai pārvadātājs neievēro maršrutu atļaujas izmantošanas nosacījumus;

3) pārvadātāja nodokļu, nodevu un citu valsts noteikto obligāto maksājumu parādu kopsumma pārsniedz likumā "[Par nodokļiem un nodevām](https://likumi.lv/ta/id/33946-par-nodokliem-un-nodevam)" noteikto nodokļu (nodevu) parāda kopsummu, no kuras sākot nodokļu administrācija nodrošina publisku informācijas pieejamību;

4) pārvadātājs nav izpildījis visas Patērētāju tiesību aizsardzības centram iesniegtās rakstveida apņemšanās par konstatēto pārkāpumu novēršanu un visus Patērētāju tiesību aizsardzības centra tam piemērotos lēmumus.

(7) Ministru kabinets nosaka:

1) šā likuma 8.1panta pirmajā daļā noteiktās pārvadājumu intensitātes kvantitatīvos rādītājus un pakalpojuma pieejamību raksturojošos rādītājus;

2) Autotransporta direkcijā iesniedzamo informāciju maršrutu atļaujas saņemšanai;

3) šā likuma 8.1panta ceturtajā daļā noteikto kritēriju novērtēšanas metodiku un vērtējuma aprēķināšanas formulu;

4) informāciju, kuru pārvadātājs iesniedz Autotransporta direkcijai par komerciālajos maršrutos (reisos) pārvadāto pasažieru skaitu, kā arī minētās informācijas iesniegšanas termiņus un kārtību.

(8) Autotransporta direkcijas lēmumu par maršruta atļaujas piešķiršanu, apturēšanu uz laiku vai anulēšanu var apstrīdēt [Administratīvā procesa likumā](https://likumi.lv/ta/id/55567-administrativa-procesa-likums) noteiktajā kārtībā. Tāda lēmuma apstrīdēšana vai pārsūdzēšana, ar kuru tiek apturēta vai anulēta maršruta atļaujas darbība, neaptur tā darbību."

9.  11. pantā:

papildināt pirmo daļu ar 6. punktu šādā redakcijā:

"6) no pašvaldību budžetos šim mērķim paredzētajiem līdzekļiem – reģionālās nozīmes vai pilsētas nozīmes maršrutu tīkla maršrutos līgumā par sabiedriskā transporta pakalpojumu sniegšanu paredzētajos gadījumos un apjomā.";

papildināt pantu ar 2.1daļu šādā redakcijā:

"(21) Slēdzot trīspusējo publisko tiesību līgumu ar pasūtītāju un pakalpojumu sniedzēju par pakalpojumu sniegšanu maršrutu tīkla maršrutos (reisos), pašvaldība var līdzfinansēt ar sabiedriskā transporta pakalpojumu sniegšanu saistītos zaudējumus reģionālās nozīmes vai pilsētas nozīmes maršrutu tīkla dotētajos maršrutos (reisos). Ministru kabinets nosaka pašvaldības līdzfinansējuma aprēķināšanas metodiku un kritērijus, atbilstoši kuriem pašvaldība ir tiesīga līdzfinansēt ar sabiedriskā transporta pakalpojumu sniegšanu saistītos zaudējumus reģionālās nozīmes vai pilsētas nozīmes maršrutu tīkla dotētajos maršrutos (reisos)."

10. Papildināt 13. panta septīto daļu ar trešo teikumu šādā redakcijā:

"Biļešu tirdzniecība reģionālās nozīmes dotētajos maršrutos (reisos) notiek, izmantojot vienotu sabiedriskā transporta biļešu sistēmu."

11.  14. pantā:

papildināt pirmo daļu ar otro teikumu šādā redakcijā:

"Pavadonis, kuram ir tiesības izmantot braukšanas maksas atvieglojumus maršrutu tīkla maršrutos, nevar būt jaunāks par 13 gadiem.";

papildināt pantu ar 2.1daļu šādā redakcijā:

"(21) Lai nodrošinātu sabiedriskā transporta pakalpojumu pieejamību un iedzīvotāju mobilitāti reģionālās nozīmes maršrutos (reisos), pasūtītājs, izvērtējot apdzīvotības blīvumu, iedzīvotāju pieprasījumu pēc sabiedriskā transporta pakalpojumiem, sabiedriskā transporta pakalpojumu pieejamību un nepieciešamā valsts finansējuma apmēru sabiedriskā transporta pakalpojumu nodrošināšanai, ir tiesīgs noteikt, ka sabiedriskā transporta pakalpojumi šajos maršrutos (reisos) pasažieriem tiek sniegti bez maksas. Ministru kabinets nosaka kritēriju kvantitatīvos rādītājus un kritēriju noteikšanas metodiku to reģionālās nozīmes maršrutu (reisu) noteikšanai, kuros sabiedriskā transporta pakalpojumus sniedz bez maksas."

12.  14.1pantā:

papildināt pantu ar 2.1daļu šādā redakcijā:

"(21) Pilsonības un migrācijas lietu pārvalde sniedz Autotransporta direkcijai iekļaušanai informācijas sistēmā informāciju par personu valsts noteikto braukšanas maksas atvieglojumu izmantošanai aktuālajiem identifikācijas līdzekļiem – par personas apliecībām.";

papildināt pantu ar 3.1daļu šādā redakcijā:

"(31) Tiesības saņemt un apstrādāt informāciju par braukšanas maksas atvieglojumu izmantošanai aktuālajiem identifikācijas līdzekļiem papildus šā panta pirmajā daļā minētajam ir pārvadātājam un biļešu tirgotājam, lai nodrošinātu personu ar braukšanas maksas atvieglojumiem veikto braucienu identifikāciju sabiedriskajos transportlīdzekļos un sabiedriskā transporta biļešu tirdzniecības vietās. Pārvadātājs informācijas sistēmā iesniedz informāciju par elektroniskās uzskaites sistēmas identificēto valsts noteikto braukšanas maksas atvieglojumu saņēmēju braucieniem."

13.  16. pantā:

papildināt otro daļu pēc vārda "sniedzējs" ar vārdiem "kas sniedz sabiedriskā transporta pakalpojumus maršrutu tīkla dotētajos maršrutos (reisos)";

papildināt trešo daļu pēc vārda "pakalpojumu" ar vārdiem "maršrutu tīkla dotētajos maršrutos (reisos)".

14. Papildināt pārejas noteikumus ar 27. un 28. punktu šādā redakcijā:

"27. Šā likuma grozījumi par 8. panta papildināšanu ar 3.2 un 3.3 daļu nav attiecināmi uz sabiedriskā transporta pakalpojumu pasūtījuma līgumiem, kuri noslēgti pirms šo grozījumu spēkā stāšanās dienas.

28. Ministru kabinets līdz 2020. gada 1. jūlijam izdod šā likuma 8.1panta septītajā daļā, 11. panta 2.1daļā un 14. panta 2.1daļā minētos noteikumus."

Satiksmes ministrs

T. Linkaits